Tayangan Perdana “Kill Heel” Ditunda Susulan Kes Covid-19
Drama Rabu-Khamis tvN yang akan datang, Kill Heel terpaksa menunda tayangan perdananya.  Pada 18 Februari, sumber dari Kill Heel menyatakan, “Selepas kes Covid-19 yang dikesan di set penggambaran ‘Kill Heel’, tvN telah memutuskan untuk menunda tarikh tayangan perdana selama dua minggu, iaitu dari 23 Febuari ke 9 Mac.” Sumber turut menambah, “Kami telah memutuskan untuk menangguhkan siaran bagi memastikan persekitaran produksi yang selamat, jadi kami meminta pemahaman semua penonton yang menantikan ‘Kill Heel.’ Kami akan bekerja lebih keras untuk melakukan yang terbaik dalam menguruskan keselamatan dan mematuhi garis panduan pihak berkuasa kesihatan awam.” Kill Heel, yang dibintangi Kim Ha Neul, Lee Hye Young dan Kim Sung Ryung, mengisahkan tentang tiga wanita bercita-cita tinggi yang berusaha untuk mencapai kedudukan teratas dalam dunia kompetitif rangkaian beli-belah di rumah. Sebelum ini telah dilaporkan bahawa ketiga-tiga pelakon utama telah diuji negatif untuk COVID-19 Episod pertama Kill Heel akan keuadara pada 9 Mac jam 10.30 malam waktu Korea Selatan. 